
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟ Σ ΤΕΤΑΡΤΟ _ Αρ. Φύλλου 329 

— 2 ΐ Απριλίου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εμβαδού τέσσερις χιλ. 
είκοσι έξι (4026,00) τ μ. ευρισκόμενης στη θέση 
«Βίστωνας - Μεναριά» περκρ. Κοινότητας Μακρά- 
δων Ν. Κέρκυρας. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση της ΥΑ 3046/304/30.1.1989 «Κτιριοδο- 
μικός Κανονισμός» (Δ' 59). 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών σε τμήμα του Ο.Τ. 314 
του ρυμοτομικού σχεδίου Αγ. Αναργύρων. 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών σε τμήμα του Ο.Τ. 36-37 
του Δήμου Χαϊδαρίου. 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης λόγω πρσ- 
σκυρώσεως λωρίδων γης που έχουν κριθεί προσκυ- 
ρωτέες με την 24/1990 Πράξη Προσκυρώσεως και 
Τακτοποιήσεως του Πολεοδομικού Γραφείου Αργυ- 
ρούπολης Αττικής της Νομαρχίας Πειραιά. 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. ΔΔ/736/1.4.97 (1) 

Κήρυξη αναδασωτέας έκτασης εμβαδού τέσσερις χιλ. εί¬ 
κοσι έξι (4026,00) τ.μ. ευρισκόμενης στη θέση «Βίστω- 
νας - Μεναριά» περκρ. Κοινότητας Μακράδων Ν. Κέρ¬ 
κυρας. 

Η ΑΝΑΠ/ΤΡΙΑ ΠΕΡ/ΚΟΥ Δ/ΝΤΗ Ν. ΚΕΡΚΥΡΑΣ 
Έχοντας υπόψη: 

1) Τις διατάξεις του Ν. 3200/55 περί διοικ/κής αποκ/ 


σης όπως τροποποιήθηκε και συμπληρώθηκε μεταγενέ¬ 
στερα με το Ν.Δ. 532/70. 

2) Το άρθρο 117 του Συντάγματος. 

3) Τις διατάξεις του Ν. 998/79 «Περί προστασίας των 
Δασών κ.λπ.» και ειδικότερα: α) του άρθρου 41 παρ. 1, β) 
του άρθρου 38 παρ. 1 και 2, γ) αρθρ. 37. 

4) Τις διαταγές του Υπουργείου Γεωργίας: 1) 160417/ 
1180/8.7.80, β) 182447/3049/24.9.80, γ) 164836/ 
3163/10.8.81, δ) 167606/3282/20.8.81. 

5) Το άρθρο 12 Ν. 2040/92 και Ν. 2240/94 και Ν. 
2399/96. 

6) Την αριθμ. ΔΔ/735/1.4.97 πρόταση της Δ/νσης Δα¬ 
σών Κέρκυρας, με την οποία προτείνεται η κήρυξη της πα¬ 
ραπάνω έκτασης ως αναδασωτέας επειδή καταστράφηκε 
η δασική βλάστηση αποτελούμενη από κουμαριά - πουρ¬ 
νάρι - Μυρτιά - Σχίνο από παράνομη εκχέρσωση η οποία 
έγινε τον Μάρτιο του 1997 και διεπιστώθη στις 
18.3.1997, αποφασίζουμε: 

Κηρύσσουμε αναδασωτέρα, την παραπάνω δημόσια δα¬ 
σικού χαρακτήρα έκταση εμβαδού τέσσερις χιλ. είκοσι έξι 
(4026,00) τ.μ. που βρίσκεται στη θέση «Βίστωνας - Μενα- 
ριά» κοινότητας Μακράδων Ν. Κερκύρας, προσδιορίζεται 
από τα στοιχεία (Α, Β, Γ,.Η, θ, Α) και έχει όρια: 

Ανατολικά: Έκταση δασικού χαρακτήρα - Ελαιώνας. 

Δυτικά: Έκταση δασικού χαρακτήρα. 

Βόρια: Έκταση δασικού χαρακτήρα - Ελαιώνας. 

Νότια: Ελαιώνας νεαρής ηλικίας, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής με σκοπό την 
επαναδημιουργία με φυσική αναγέννηση της δασικής βλά¬ 
στησης που καταστράφηκε αποτελούμενης από κουμα¬ 
ριά, πουρνάρι - σχοίνο - μυρτιά από παράνομη εκχέρσωση 
και τον αποκλεισμό κάθε αλλαγής της μορφής και της χρή¬ 
σης της έκτασης αυτής. Η απόφαση αυτή να δημοσιευθεί 
στην Εφημερίδα της Κυβερνήσεως. 

Κέρκυρα, 1 Απριλίου 1997 

Με εντολή Γ. Γραμ. Περ. I. Νήσων 
Η Αναηλ. Περ/κού Δ/ντή 
ΒΟΥΛΓΑΡΗ - ΒΑΡΕΛΗ ΖΑΧΑΡΕΝΙΑ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 10256/1926 (2) 

Τροποποίηση της ΥΑ 3046/304/30.1-1989 «Κτιριοδομι- 
κός Κανονισμός» (Δ' 59). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 26 του Ν. 1577/1985 (ΦΕΚ 
210Α') «Γενικός Οικοδομικός Κανονισμός». 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137Α), 
όπως αυτό προστέθηκε με το άρθρο 27 του Ν. 2081 /1992 
(ΦΕΚ 154Α’) και το γεγονός ότι από τις κανονιστικές δια¬ 
τάξεις αυτής της απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

1. Η παράγραφος 3.6 του άρθρου 5 του Κτιριοδομικού 
Κανονισμού, που εγκρίθηκε με την 3046/304/30.1.1989 
(ΦΕΚ 59Δ') Υπουργική απόφαση, όπως ισχύει, αντικαθί¬ 
σταται ως ακολούθως: 

«3.6. Σε περίπτωση ανέγερσης νέου κτιρίου τηρείται 
απόσταση από γειτονικά κτίρια (του ίδιου ή των ομόρων οι¬ 
κοπέδων), τέτοια ώστε αυτό να μη δέχεται ή να μεταβιβά¬ 
ζει φορτία σε κτίρια, που υπάρχουν ή που πρόκειται να 
ανεγερθούν. 

Ο κενός χώρος μεταξύ των κτιρίων αποτελεί σεισμικό 
αρμό, όταν κατασκευάζεται σύμφωνα με τις διατάξεις του 
παρόντος άρθρου σε συνδυασμό με τις σχετικές διατάξεις 
του «Νέου Ελληνικού Αντισεισμικού Κανονισμού» 
(Ν Ε Α.Κ.), που εγκρίθηκε με την Υπουργική απόφαση 
Υ.ΠΕ.ΧΩ.Δ.Ε. Δ17α/32/ΦΝ 275/30.9.1992 (ΦΕΚ 613/ 
Β712.10.92), όπως ισχύει. 

Για τον σεισμικό αρμό ισχύουν οι ακόλουθες διατά¬ 
ξεις: 

α) Ο σεισμικός αρμός δεν πρέπει να δημιουργεί προβλή¬ 
ματα λειτουργικότητας, μονώσεων, υγιεινής, στατικής 
επάρκειας και δουλείας ως προς την διαμόρφωση του 
στατικού φορέα, των γειτονικών κτιρίων ιδίως όταν αυτά 
ανήκουν σε άλλους ιδιοκτήτες. 

β) Ο σεισμικός αρμός «πλήρους διαχωρισμού», του εδα¬ 
φίου (3) της παρ. 4.1.7.2 του Ν.Ε.Α.Κ., εφαρμόζεται σε 
όλες τις περιπτώσεις προστασίας γειτονικών κτιρίων, ενώ 
οι περιπτώσεις προστασίας με την κατασκευή «τοιχωμά¬ 
των - προσκρουστήρων» ή με την «τήρηση αποστάσεων 
ανάλογα με τον αριθμό των ορόφων», όπως περιγράφο- 
νται αντίστοιχα στα εδάφια (4) και (5) της παρ. 4.1.7.2 του 
Ν.Ε.Α.Κ., εφαρμόζονται μόνο όταν τα κτίρια (παλαιό και 
νέο) ανήκουν στον ίδιο ιδιοκτήτη, ο οποίος έχει και την ευ¬ 
θύνη δόμησης των δύο κτιρίων, ώστε να πληρούνται οι 
προϋποθέσεις εφαρμογής των παραπάνω διατάξεων του 
Ν.Ε.Α.Κ. 

γ) Ο σεισμικός αρμός δεν είναι υποχρεωτικός σε περι¬ 
πτώσεις προσθηκών καθ’ ύψος, σε κτίρια νομίμως υφι¬ 
στάμενα, όπως αυτά ορίζονται στο άρθρο 23 του Ν. 1577/ 
1985 «Γ.Ο.Κ.». 


δ) Στην περίπτωση φέρσυσας μεσοτοιχίας εφαρμόζεται 
μόνο ο σεισμικός αρμός πλήρους διαχωρισμού, μετά τη 
στέψη του μεσότοιχου. Καθ’ όλο το ύψος του μεσότοιχου, 
η κατασκευή σεισμικού αρμού πλήρους διαχωρισμού είναι 
προαιρετική. 

ε) Όταν υπάρχει κτίριο στο όριο ομόρων οικοπέδων, το 
ελάχιστο εύρος του σεισμικού αρμού πλήρους διαχωρι¬ 
σμού, υπολογίζεται για την σεισμική μετακίνηση και των 
δύο κτιρίων, όπως ορίζεται στο εδάφιο (3) της παρ. 

4.1.7.2 του Ν.Ε.Α.Κ. και διαμορφώνεται εξ ολοκλήρου 
στο οικόπεδο του νέου κτιρίου. 

Σε καμία περίπτωση η απόσταση του νέου κτιρίου από 
το όριο των ομόρων οικοπέδων δεν πρέπει να είναι μικρό¬ 
τερη από το εύρος (Δν), όπου (Δν) είναι η μέγιστη σεισμική 
μετακίνηση του νέου κτιρίου. 

ς) Όταν δεν υπάρχει κτίριο στο όριο των ομόρων οικο¬ 
πέδων το νέο κτίριο απέχει από το όριο απόσταση τουλάχι¬ 
στον ίση με το εύρος (Δν) της μέγιστης σεισμικής μετακί¬ 
νησής του. 

ζ) Στην περίπτωση ύπαρξης διηρημένων ιδιοκτησιών σε 
κοινό οικόπεδο, τηρούνται οι διατάξεις του παρόντος άρ¬ 
θρου , ως εάν τα κτίρια να βρίσκονται σε διαφορετικά οικό¬ 
πεδα. 

η) Οι τοίχοι εκατέρωθεν του σεισμικού αρμού θεωρού¬ 
νται εξωτερικοί τοίχοι των κτιρίων και κατασκευάζονται 
έτσι ώστε να πληρεί, ο καθ’ ένας απ’ αυτούς σαν ανεξάρ¬ 
τητος τοίχος, τις διατάξεις που αφορούν τη θερμομόνωση, 
πυροπροστασία και ηχομόνωση. 

θ) Με δαπάνες και επιμέλεια του τελευταίου οικοδο- 
μοϋντος το κενό μεταξύ των κτιρίων, φράσσεται οπ όλες 
τις πλευρές με υλικά μικρότερης αντοχής από αυτά του 
φέροντα οργανισμού των κτιρίων, και λαμβάνονται όλα τα 
κατάλληλα μέτρα ώστε να αποφεύγονται ρύπανση, μετά¬ 
δοση υγρασίας ή άλλες οχλήσεις. 

ι) Το κενό μεταξύ δύο κτιρίων, που υπερβαίνει το διπλά¬ 
σιο του ελάχιστα απαιτούμενου εύρους του σεισμικού αρ¬ 
μού, όπως υπολογίζεται σύμφωνα με τις διατάξεις του κα¬ 
νονισμού αυτού, δεν θεωρείται σεισμικός αρμός. 

2. Στο τέλος της παρ. 5 του άρθρου 10 του Κτιριοδομι- 
κού Κανονισμού, προστίθεται το εξής εδάφιο: 

«Οι διατάξεις της παρούσας παραγράφου ισχύουν με 
την επιφύλαξη της παρ. 3.6 του άρθρου 5 του Κανονισμού 
αυτού, που αναφέρεται στο σεισμικό αρμό». 

3. Για οικοδομικές άδειες η έκδοση των οποίων εκκρε- 
μεί, εφόσον έχουν υποβληθεί τα απαραίτητα δικαιολογη- 
τικά μέχρι την ημερομηνία δημοσίευσης της παρούσας 
απόφασης στην Εφημερίδα της Κυβερνήσεως, δεν είναι 
υποχρεωτική η εφαρμογή της. 

4. Η παρούσα εφαρμόζεται από την ημέρα δημοσίευσής 
της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Μαρτίου 1997 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 30152/3221/330 (3) 

Αναστολή χορήγησης οικοδομικών αδειών και εκτέλεσης 

οικοδομικών εργασιών σε τμήμα του Ο.Τ. 314 του ρυ¬ 
μοτομικού σχεδίου Αγ. Αναργύρων. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του από 17.7.1923 Ν. Δ/τος και ειδικό¬ 
τερα των άρθρων 3 & 70 αυτού όπως μεταγενέστερα τρο¬ 
ποποιήθηκαν και συμπληρώθηκαν. 

2. Τις διατάξεις του Α.Ν. 314/68 (ΦΕΚ 47/Α) όπως με¬ 
ταγενέστερα τροποποιήθηκαν με το υπ’ αρ. 1018/71 Ν. 
Δ/γμα (ΦΕΚ 220/Α) και με την παρ. 3 του άρθρου 34 του 
Ν. 1577/85 (ΦΕΚ 210/Α). 

3. Τις διατάξεις του υπ’ αρ. 183/86 Π. Δ/τος (ΦΕΚ 
70/Α). 

4. Τις διατάξεις του Ν. 2218/94 (ΦΕΚ90/Α) περί Ιδρυ¬ 
σης Νομαρχιακής Αυτοδιοίκησης κ.λ.π. όπως αντικατα- 
στάθηκαν με τον Ν. 2240/94 (ΦΕΚ 153/Α/94). 

5. Τον ισχύοντα Οργανισμό Εσωτερικής Λειτουργίας 
των Υπηρεσιών της Νομαρχίας Αθηνών (ΦΕΚ 395/Β/ 
11.5.95) και την αρ. 643/6.10.95 απόφαση Νομάρχη 
Αθηνών περί μεταβίβασης αρμοδιοτήτων. 

6. Την υπ' αρ. 631/9.12.1996 ομόφωνη απόφαση του 
Δημοτικού Συμβουλίου Αγίων Αναργύρων. 


7. Την υπ’ αρ. 7/97 θέμα 8ο γνωμοδότηση του ΣΧΟΠ 
Νομαρχιακού Τομέα Δυτικής Αθήνας, αποφασίζουμε: 

Άρθρο Ιο 

Εγκρϊνεται η αναστολή χορήγησης οικοδομικών αδειών 
και εκτέλεσης οικοδομικών εργασιών για ένα (1) χρόνο, 
στο με τα στοιχεία ΑΒΓΔΑ τμήμα του Ο,Τ. 314 του ρυμο¬ 
τομικού σχεδίου Αγίων Αναργύρων, όπως φαίνεται στο 
σχετικό πρωτότυπο σχεδιάγραμμα σε κλίμακα 1:500, το 
οποίο συνοδεύει αυτή την απόφαση. 

Άρθρο 2ο 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού και του 
προϋπολογισμού του Δήμου Αγίων Αναργύρων (άρθρο 27 
του Ν. 2081/92). 

Άρθρο 3ο 

Η ισχύς αυτής της απόφασης αρχίζει από την ημερομη¬ 
νία δημοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 6 Μαρτίου 1997 

Με εντολή Νομάρχη 
Ο Πρόεδρος της ΝΕ ΠΟΠΕΥ 
Γ. ΑΝΑΝΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ} 


Αριθ. 30148/3223/328 (4) 

Αναοτολή χορήγησης οικοδομικών αδειών και εκτέλεσης 

οικοδομικών εργασιών σε τμήμα του Ο.Τ. 36-37 του 

Δήμου Χαϊδσρίου. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του από 17.7.1923 Ν. Δ/τος και ειδικό¬ 
τερα των άρθρων 3 & 70 αυτού όπως μεταγενέστερα τρο¬ 
ποποιήθηκαν και συμπληρώθηκαν. 

2. Τις διατάξεις του Α.Ν. 314/68 (ΦΕΚ 47/Α) όπως με¬ 
ταγενέστερα τροποποιήθηκαν με το υπ' αρ. 1018/71 Ν. 
Δ/γμα (ΦΕΚ 220/Α) και με την παρ. 3 του άρθρου 34 του 
Ν. 1577/85 (ΦΕΚ 210/Α). 

3. Τις διατάξεις του υπ’ αρ. 183/86 Π. Δ/τος (ΦΕΚ 
70/Α). 

4. Τις διατάξεις του Ν. 2218/94 (ΦΕΚ 90/Α) περί Ίδρυ¬ 
σης Νομαρχιακής Αυτοδιοίκησης κ.λ.π. όπως αντικατα- 
στάθηκαν με τον Ν. 2240/94 (ΦΕΚ 153/Α/94). 

5. Τον ισχύοντα Οργανισμό Εσωτερικής Λειτουργίας 
των Υπηρεσιών της Νομαρχίας Αθηνών (ΦΕΚ 395/Β/ 
11.5.95) και την αρ. 643/6.10.95 απόφαση Νομάρχη 
Αθηνών περί μεταβίβασης αρμοδιοτήτων. 

6. Την υπ' αρ. 477/9.7.1996 ομόφωνη απόφαση του 
Δημοτικού Συμβουλίου Χάίδαρίου. 


7. Την υπ' αρ. 1/97 θέμα 9ο γνωμοδότηση του ΣΧΟΠ 
Νομαρχιακού Τομέα Δυτικής Αθήνας, αποφασίζουμε: 

Άρθρο Ιο 

Εγκρίνεται η αναστολή χορήγησης οικοδομικών αδειών 
και εκτέλεσης οικοδομικών εργσιών για έξη (6) μήνες στο 
με τα στοιχεία ΑΒΓΔΕΖΗΘΑ τμήμα του Ο.Τ. 36-37 του 
ρυμοτομικού σχεδίου Χαϊδαρίου, όπως φαίνεται στο σχε¬ 
τικό πρωτότυπο σχεδιάγραμμα σε κλίμακα 1:500, το 
οποίο συνοδεύει αυτή την απόφαση. 

Αρθρο 2ο 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού και του 
προϋπολογισμού του Δήμου Χαϊδαρίου (Ν. 2081/92). 

Άρθρο 3ο 

Η ισχύς αυτής της απόφασης αρχίζει από την ημερομη¬ 
νία δημοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 6 Μαρτίου 1997 

Με εντολή Νομάρχη 
Ο Πρόεδρος της ΝΕ ΠΟΠΕΥ 
Γ. ΑΝΑΝΙΑΔΗΣ 

ΑΝΑΚΟΙΝΩΣΕΙΣ 

(5) 

Ανακοίνωση παρακατάθεσης αποζημίωσης λόγω προσκυ- 
ρώσεως λωρίδων γης που έχουν κριθεϊ προσκυρωτέες 
με την 24/1990 Πράξη Προσκυρώσεως και Τακτοποιή- 
σεως του Πολεοδομικού Γραφείου Αργυρούπολης Ατ¬ 
τικής της Νομαρχίας Πειραιά. 

Ανακοινώνεται ότι: 1) ο Κωνσταντίνος Λεωνίδου Καρα- 
δήμος, 2) η Ανώνυμη Εταιρεία «ΕΛΛΗΝΙΚΗ ΜΕΛΕΤΩΝ 
Α.Τ.Ε.», 3) ο Ιωάννης Λεωνίδου Καραδήμας και 4) η Ανώ¬ 
νυμη Εταιρεία -ΑΞΩΝ ΜΕΛΕΤΑΙ Α.Τ.Ε.», συνιδιοκτήτες 
κατ' ισομοιρίαν της υπ' αριθ. (2) ιδιοκτησίας, που εμφαίνε- 
ται στο τοπογραφικό διάγραμμα, που συνοδεύει την υπ’ 
αριθ. 24/1990 Πράξη Προσκυρώσεως και Τακτοποιήσεως 
του Πολεοδομικού Γ ραφείου Αργυρούπολης της Νομαρ¬ 
χίας Πειραιά, παρακατέθεσαν στο Ταμείο Παρακαταθη¬ 
κών και Δανείων (Κεντρικό Κατάστημα Αθηνών) με το υπ’ 
αριθ 2.824 της 3ης Ιουλίου 1995 γραμμάτιο συστάσεως 
παρακαταθήκης το ποσό των δέκα εκατομμυρίων διακο- 
οιων σαράντα εννέα χιλιάδων διακοσίων πενήντα 
1 10 249.250) δραχμών υπέρ των δικαιούχων των λωρίδων 
γης, που εμφαίνονται στο προαναφερόμενο τοπογραφικό 


διάγραμμα με τους αριθμούς: α) 15-16-19-20-39-15 επι¬ 
φάνειας 174 τετ. μ., β) 21-22-40-40-21 επιφάνειας 
12,20 τετ. μ. και γ) 40-41-40 -40 επιφάνειας 0,15 τετ. μ., 
δηλαδή συνολικής επιφάνειας εκατόν ογδόντα έξι και 
35/00 (186,35) τετραγωνικών μέτρων, ως αποζημίωση, 
με βάση την τιμήν μονάδος, που έχει προσδιορισθεί ορι- 
στικώς με την υπ’ αριθ, 5394/1993 απόφαση του Εφε- 
τείου Αθηνών, για την πρόσληψη της επιφάνειας των λω¬ 
ρίδων αυτών στο ακίνητον της υπ' αριθ. (2) ιδιοκτησίας 
των καταθετών, λόγω προσκυρώσεως και τακτοποιήσεως 
του οικοπέδου τους, σε εκτέλεση της προαναφερόμενης 
υπ’ αριθ. 24/1990 Πράξης Προσκυρώσεως και Τακτοποι¬ 
ήσεως του Πολεοδομικού Γ ραφείου Αργυρούπολης της 
Νομαρχίας Πειραιά. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

(Αριθ. διπλ. εισπρ. ΔΟΥ Δικ. Εισπρ. Αθηνών 3672797/ 
14.4.97). 

Αθήνα, 10 Απριλίου 1997 

Ο Πληρεξούσιος Δικηγόρος 
ΑΓΓΕΛΟΣ ΣΚΑΡΙΜΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





